b"\n_START_ARTICLE_\nSalp\xc3\xa0s\n_START_PARAGRAPH_\nEl salp\xc3\xa0s \xc3\xa9s una tradici\xc3\xb3 cristiana que consistia en una visita anual que realitzava el rector durant la Pasqua a totes les cases d'una parr\xc3\xb2quia eclesi\xc3\xa0stica, especialment a les de pag\xc3\xa8s, per beneir-les amb aigua i sal. Un costum que troba el seu origen en la tradici\xc3\xb3 jueva en record de la pintada amb sang que van fer els hebreus a les portes de les cases per alliberar-se de les plagues d'Egipte. Adoptada pel ritu cristi\xc3\xa0, consistia a beneir un recipient amb aigua i un plat amb sal amb una espelma dreta al mig. Llavors es barrejaven aigua i sal i s'aspergia, amb l'ajut de la caldereta i el salpasser, les portes i llindes de la casa, i tamb\xc3\xa9 dels corrals. Les diferents consuetes \xe2\x80\x93 llibres que recullen les pr\xc3\xa0ctiques i cerim\xc3\xb2nies d'una parr\xc3\xb2quia_NEWLINE_\xe2\x80\x93 manifesten diverses variants d'aquesta tradici\xc3\xb3 que tenia, a m\xc3\xa9s, un car\xc3\xa0cter marcadament territorial i administratiu de reconeixement d'un terme parroquial."